
Text rozhodnutia
Súd: Krajský súd Bratislava Spisová značka: 2Cob/9/2014 Identifikačné číslo súdneho spisu: 1011899668 Dátum vydania rozhodnutia: 23. 01. 2014 Meno a priezvisko sudcu, VSÚ: JUDr. Oľga Bahníková ECLI: ECLI:SK:KSBA:2014:1011899668.4 Uznesenie Krajský súd v Bratislave v právnej veci navrhovateľa: IKARIA s.r.o., Dvořákovo nábrežie 8, 811 02 Bratislava, IČO: 35 784 997, zast. JUDr. Mária Uheľ Greňová, advokátka, Družstevná 2, 831 04 Bratislava, proti odporcovi: Slovenská záručná a rozvojová banka, a.s., Štefánikova 27, 814 99 Bratislava, IČO: 00 682 420, zast. PROLEGAL, s.r.o., Dunajská 15/A, 811 08 Bratislava, IČO: 36 863 149, o zaplatenie 512.514,10 Eur s príslušenstvom, o odvolaní navrhovateľa proti uzneseniu Okresného súdu Bratislava I č. k. 30Cb/203/2003-615 zo dňa 21.11.2013, o späťvzatí odvolania takto r o z h o d o l : Krajský súd v Bratislave odvolacie konanie z a s t a v u j e. Žiaden z účastníkov nemá právo na náhradu trov odvolacieho konania. o d ô v o d n e n i e : Okresný súd Bratislava I uznesením č. k. 30Cb/203/2003-615 zo dňa 21.11.2013 uložil odporcovi povinnosť zaplatiť navrhovateľovi náhradu trov konania vo výške 19.916,35 eura z titulu zaplateného súdneho poplatku za návrh a náhradu trov právneho zastúpenia vo výške 24.754,34 eura k rukám právneho zástupcu navrhovateľa. Písomným podaním doručeným súdu prvého stupňa dňa 10.12.2013 podal navrhovateľ proti uvedenému uzneseniu v zákonnej lehote odvolanie. Písomným podaním doručeným súdu prvého stupňa dňa 9.1.2014 vzal navrhovateľ uvedené odvolanie v celom rozsahu späť a žiadal konanie zastaviť. Podľa ust. § 207 ods. 2 zák. č. 99/1963 Zb. Občiansky súdny poriadok v platnom znení (ďalej len „O.s.p.“) dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Podľa ust. § 207 ods. 3 O.s.p. ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Vzhľadom na to, že o podanom odvolaní nebolo rozhodnuté a navrhovateľ ho vzal späť, odvolací súd v súlade s cit. ust. zákona rozhodol tak, ako je uvedené vo výrokovej časti tohto uznesenia a odvolacie konanie zastavil. O náhrade trov odvolacieho konania odvolací súd rozhodoval podľa § 224 ods. 1 O.s.p. v spojení s ust. § 146 ods. 1 písm. c) O.s.p., podľa ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené. Uvedené uznesenie je výsledkom hlasovania odvolacieho senátu v pomere hlasov 3 : 0. Poučenie: Proti tomuto uzneseniu odvolanie nie je prípustné.

